 भी उनके साथ घूमने जाता हूँ।और हम स्टेशन के पास वाली चाय की दूकान से नींबू वाली चाय भी पीते हैं।"
"तुमने चाय पीना शुरू कर दी?"
"हाँ, हाँ, कभी-कभार दोस्तों के साथ पी लेता हूँ।"
"तब तो सब ठीक ही है। और परेशानी किस चीज की?"
"उन बदमाश लड़कों के डर से ये बंगाली लड़के भी मुझे साथ ले जाना नहीं चाहते हैं।"
"तब तुम अकेले ही घूमा करो।"
"क्यों ऐसे बोलती हो?"
बेटे ने गुस्से से फ़ोन काट दिया था।
विगत दो दिनों से तनिमा ने मछलियों के जार का पानी नहीं बदला था। जार का पानी मैला होकर धुंधला-सा दिखने लगा था। पानी बदलते समय उसने देखा, कि काले शरीर पर रजत-कणों के छिडकाव हुआ हो जैसे रंग वाली वह मछली, जो उदास और अकेली रहती थी, मर गयी है। न जाने कैसे उसके मुहं से अचानक निकली वह बात, "देख रहे हो, एक मछली मर गयी है।"
घर-परिवार में मन नहीं लग रहा था महेश और तनिमा का। जब इकट्ठे बैठते थे तो केवल बेटे की ही बातें करते रहते थे। जहाँ कहीं होने से भी, मन हमेशा अटका रहता था टेलीफोन के पास। दिन में तीन-चार बार बेटा उनको, तो वे भी बेटे को फ़ोन कर लिया करते थे। फ़ोन के माध्यम से वे कभी अपने मन की व्यथा, तो कभी आश्वासन,सांत्वना, आश्रय, तो कभी अपनेपन की बातें करते थे।
जिस दिन जार के अन्दर वह जरीदार चमकीली मछली मरी, उस दिन बेटे क कोई फ़ोन नहीं आया था। इधर वह उस मछली के मर जाने से उदास अनुभव कर रही थी, तो उधर बेटे का फ़ोन नहीं आने से अपने को असहाय महसूस करने लगी थी। आखिरकार उसने खुद ही अपनी तरफ से बेटे को फ़ोन लगाया ।फ़ोन पर उसके किसी दोस्त ने बताया कि वह हॉस्टल के रूम में नहीं था। तनिमा ने उस दिन कम से कम दस बार फ़ोन लगाया होगा, पर बेटे से कोई बात नहीं हो पायी थी। बेटे ने कहीं किसी से झमेला न मोल लिया हो, या किसी भ